hu hu hu hu hu hu hu hu hu hu hu hu hu hu hu hu hu hu en hu hu hu en en nl en en hu fr hu hu hu hu hu hu en hu en en hu fr hu en hu en hu hu en en en hu hu hu hu hu hu it hu hu hu hu en en nl hu hu hu hu hu hu hu hu hu hu de en en hu en zh en hu hu es hu hu hu hu hu hu hu hu hu hu hu hu en hu hu hu hu hu hu hu en en hu es en en hu es hu hu en hu hu en es en en pt en en hu de en hu en en hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu ca en hu en en hu es en hu en en hu fr en hu en en hu ca en hu hu en hu en en hu en en hu en en hu en en hu es en hu fr en hu hu ca en hu en en hu en en hu en en hu en en hu nl en hu en en hu en en hu fr en hu en en hu en en hu ca en hu en en hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Vágy és vezeklés (film) – Wikipédia
A Vágy és vezeklés (Atonement) 2007-ben készült brit dráma Joe Wright rendezésében. Az Ian McEwan azonos című regényén alapuló film főszereplői James McAvoy és Keira Knightley. A Working Title Films produkciójában készült alkotást a Universal Pictures nemzetközi formái forgalmazzák világszerte, így az Egyesült Államokban a Focus Features, míg Magyarországon a UIP-Duna Film.
James McAvoy Robbie Turner szerepében
A Wikimédia Commons tartalmaz Vágy és vezeklés témájú médiaállományokat.
Az Egyesült Királyságban és Írországban 2007. szeptember 7-én került a mozikba, Észak-Amerikában pedig korlátozott számú filmszínház tűzte műsorára december 7-étől, majd 2008 januárjától országosan is. A magyar premier 2008. január 24-én volt.
A Vágy és vezeklés ősbemutatója a 2007-es velencei filmfesztiválon volt augusztus 29-én, a fesztivál nyitófilmjeként, amivel a 35 éves Wright a legfiatalabb direktorrá vált azok között, akiknek alkotása a tekintélyes rendezvény elsőként vetített filmje. Emellett a produkció számos más mustrát is megjárt, többek között a torontói filmfesztivált és a Vancouveri Nemzetközi Filmfesztivált.
2007. december 13-án a filmet 7 Golden Globe-díjra jelölték, végül kettőt kapott meg, köztük a legjobb filmdrámának járót. A 80. Oscar-gálán 7 jelöléséből, mely magában foglalta a legjobb filmet is, egyet váltott díjra: Dario Marianellit jutalmazták a filmzenéért.
4.2 Jelentősebb díjak és jelölések
Briony Tallis, 13 évesen
Bővebben: Vágy és vezeklés
Anglia, 1935 nyara. A fenyegetően közeledő második világháború árnyékában az előkelő Tallis család tagjai összegyűlnek egy hétvégére viktoriánus kastélyukba. A forró vasárnap derűje alatt azonban feszültség s elfojtott érzelmek lappangnak. Az írónak készülő, élénk fantáziájú kislány, Briony Tallis végzetes félreértéseket követően alaptalanul meggyanúsítja Robbie Turnert, a házvezetőnő fiát, s egyben nővére, Cecilia szerelmét egy szörnyű bűntett elkövetésével. Ám már a gyanú elég ahhoz, hogy Cecilia és Robbie románcát tönkretegye, s mindörökre megpecsételje mindannyiuk életét.
A forgatási helyszínek között megtalálható a redcari sétány és mozi,[4] a leighami királyi palota birtoka,[5] Streatham Hill London déli részén (ami a filmben Balhamként jelenik meg), Stokesay falva Craven Arms közelében,[6] és Grimsby.[7] A redcari felvételekben a sétány a háborúdúlta Dunkerque-t jeleníti meg.[7]
A Tallis család otthonaként a Stokesay-i kastély szolgált.[7] A viktoriánus villát 1889-ben építette John Derby-Allcroft kesztyűkészítő, s mindmáig magánbirtok. A család kastélyának helyszínét Joe Wright rendező elmondása szerint a vidéki élettel foglalkozó Country Life című brit hetilap egy régi példányából választották ki.[8]
Lola esküvőjét a Smith téri Szent János templomban vették fel, Westminsterben, Londonban.[7]
A parton játszódó és sziklajelenet, melyek először egy képeslapon jelennek meg a filmben, majd később valójukban is, a Hét Nővér mészkőszikláknál, Sussexben forogtak,[7] egészen pontosan Cuckmere Havennél.
A londoni metró jeleneteit a Piccadilly line egykori Aldwych állomásán vették fel.[7] Ezt a helyszínt gyakran használják fel filmekhez, mivel használaton kívüli, s megjelenése a klasszikus londoni tube-ot idézi.
Emily Watson és Kristin Scott Thomas is felkérést kapott Emily Tallis eljátszására, mielőtt a szerep Harriet Walteré lett. Abbie Cornish neve szóba került a 18 éves Briony eljátszására, de visszalépett, mivel nem tudta volna egyeztetni a munkát az Elizabeth: Az aranykorbeli szerepével; mindazonáltal Romola Garai mindössze négy napot töltött a felvételekkel. Joe Wright eredetileg Briony szerepét ajánlotta fel Keira Knightleynak, de a színésznő inkább felnőtt nőt szeretett volna eljátszani, semmint egy lányt a nővéérés kapujában.[9]
A filmet kedvezően fogadták a kritikusok. 2008 februárjában az újságírói véleményeket összegző Rotten Tomatoes oldalán 82%-ban lelhető fel pozitív visszajelzés, több mint 180 kritikus értékelése alapján.[10]
2007. december 13-án a Vágy és vezeklést 7 Golden Globe-díjra jelölték, többre, mint bármely más alkotást ebben az évben;[11] a legjobb drámai film és a legjobb filmzenéért járól Arany Glóbuszt kapta meg. Szintén 7 nevezést kapott az Oscar-díjon, s noha a legjobb filmre is esélyes volt, sem a rendező, sem a két főszereplő nem szerepelt a kiválasztott öt között. A produkció végül a filmzenéért gyűjtött be elismerést a gálán.
A Vágy és vezeklés 2007. szeptember 7-én került az Egyesült Királyság mozijaiba, ahonnan 24,1 millió dollárnak megfelelő összeget gyűjtött.[2] Észak-Amerikában két hónappal később, december 7-én mutatták be, limitált kópiaszámon. 32 filmszínházból három nap alatt 784 ezer dollárt hozott, ami magas, 24 ezer dolláros mozinkénti átlagot jelent.[12] A második heti terjeszkedés alkalmával a film már a toplista első tíz helyezettje közé is bekerült,[12] majd január közepén már országosan is látható volt. Az Oscar-jelölések is jelentős szerepet játszottak abban, hogy 2008 elején folyamatos volt az érdeklődés a film iránt, így végül 50,9 millió dollárt gyűjtött, s további 75 milliót keresett a világ többi részén (ami a brit bevételt is magában foglalja).[3]
Jelentősebb díjak és jelölésekSzerkesztés
Tim Bevan, Eric Fellner és Paul Webster
Sarah Greenwood és Katie Spencer
Tim Bevan, Eric Fellner és Paul Webster
Tim Bevan, Eric Fellner, Christopher Hampton, Paul Webster és Joe Wright
Sarah Greenwood és Katie Spencer
legjobb smink és haj
Paul Hamblin, Danny Hambrook és Catherine Hodgson
A film további 15 díjat nyert el különböző kritikusi és szakmai szervezetektől.[13]
↑ Vágy és vezeklés - box office/business IMDb
↑ a b Vágy és vezeklés - nemzetközi box office Box Office Mojo
↑ a b c Vágy és vezeklés Box Office Mojo
↑ Redcar főszerepben Guardian Unlimited
↑ Az utca hírei Archiválva 2007. október 14-i dátummal a Wayback Machine-ben The Independent
↑ Joe Wright: A mozi egy új mestere Archiválva 2008. június 21-i dátummal a Wayback Machine-ben Telegraph
↑ a b c d e f Vágy és vezeklés - forgatási helyszínek IMDb
↑ A Vágy és vezeklés és az Ellenséges vágyak a velencei filmfesztiválon: Szerelem és kéj háborús időkben International Herald Tribune
↑ Vágy és vezeklés Angol nyelvű wikipédia
↑ Vágy és vezeklés Rotten Tomatoes
↑ Vezet a Vágy és vezeklés Archiválva 2007. december 18-i dátummal a Wayback Machine-ben IMDb
↑ a b Vágy és vezeklés - hétvégi box office Box Office Mojo
↑ Vágy és vezeklés - Díjak és jelölések IMDb
Vágy és vezeklés a PORT.hu-n (magyarul)
Vágy és vezeklés az Internet Movie Database-ben (angolul)
Vágy és vezeklés a Rotten Tomatoeson (angolul)
Vágy és vezeklés a Box Office Mojón (angolul)
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Vágy_és_vezeklés_(film)&oldid=25214208”
Utoljára szerkesztve 2022. augusztus 27., 14:36-kor
A lap utolsó módosítása: 2022. augusztus 27., 14:36
A lap szövege CC BY-SA 3.0 alatt érhető el, ha nincs külön jelölve.